Document ID: 32013D0472

A BIZOTTSÁG VÉGREHAJTÁSI HATÁROZATA
(2013. szeptember 23.)
az oktatással és az egész életen át tartó tanulással kapcsolatos statisztikák előállításáról és kidolgozásáról szóló 452/2008/EK európai parlamenti és tanácsi rendelet végrehajtása tekintetében Belgium, Görögország, Spanyolország, Franciaország, Olaszország, Lengyelország és Portugália számára eltérések biztosításáról
(az értesítés a C(2013) 5897. számú dokumentummal történt)
(Csak a francia, a görög, a holland, a lengyel, az olasz, a portugál és a spanyol nyelvű szöveg hiteles)
(2013/472/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az oktatással és az egész életen át tartó tanulással kapcsolatos statisztikák előállításáról és kidolgozásáról szóló, 2008. április 23-i 452/2008/EK európai parlamenti és tanácsi rendeletre (1) és különösen annak 6. cikke (3) bekezdésére,
mivel:
(1)
A 452/2008/EK rendelet 3. cikke szerint a rendelet három területen alkalmazandó a statisztikák előállítására.
(2)
A 452/2008/EK rendelet 6. cikkének (3) bekezdése értelmében szükség esetén objektív érvek alapján korlátozott mértékű eltérést és átmeneti időszakot fogadnak el egy vagy több tagállam számára.
(3)
Az oktatási statisztikák nemzetközi összehasonlíthatóságának igénye szükségessé teszi, hogy a tagállamok és az Unió intézményei olyan oktatási osztályozási rendszereket használjanak, melyek összhangban vannak az UNESCO tagállamai által 2011 novemberében a 36. Általános Konferencián elfogadott, az oktatás egységes nemzetközi osztályozási rendszerének 2011-ben felülvizsgált változatával (a továbbiakban: ISCED 2011).
(4)
A diákok mobilitására vonatkozó, adminisztratív vagy egyéb forrásokból származó adatok gyűjtését valamennyi tanulmányi ciklusra vonatkozóan javítani kell annak érdekében, hogy az előrelépést figyelemmel kísérjék, továbbá hogy az adatok hozzájáruljanak a tényeken alapuló szakpolitikai döntéshozatalhoz.
(5)
A Bizottság számára rendelkezésre bocsátott információk szerint egyes tagállamok eltérések engedélyezésére irányuló kérelmeinek indítéka az, hogy a nemzeti statisztikai rendszerekben jelentős kiigazítások szükségesek a 452/2008/EK rendeletnek való teljes megfelelés érdekében.
(6)
Az eltéréseket ezért a kérelmeknek megfelelően engedélyezni kell Belgium, Görögország, Spanyolország, Franciaország, Olaszország, Lengyelország és Portugália számára.
(7)
Az e határozatban előírt intézkedések összhangban vannak az európai statisztikai rendszer bizottságának véleményével,
ELFOGADTA EZT A HATÁROZATOT:
1. cikk
E határozat a mellékletben felsoroltak szerint eltéréseket biztosít a tagállamoknak.
2. cikk
Ennek a határozatnak a Belga Királyság, a Görög Köztársaság, a Spanyol Királyság, a Francia Köztársaság, az Olasz Köztársaság, a Lengyel Köztársaság és a Portugál Köztársaság a címzettje.
Kelt Brüsszelben, 2013. szeptember 23-án.

Labels: 12
9
19
15